ঘরে-বাইরে, প্রতিবাদে প্রতিরোধে, রাষ্ট্রসমাজ ব্যক্তি- তারুণ্য সবখানেই। বদলের গল্প। এই তারুণ্যকে সামলানো যেমন কঠিন; তারুণ্য বিপুল শক্তি স্বপ্নের আধারও বটে। আমি অনেক তরুণকে দেখেছি উচ্ছন্নে যেতে; নষ্ট হতে। পাহাড়সম মেধা কী করুণভাবে ক্ষয়ে গেছে! এর জন্য যত না ওরা দায়ী, তার চেয়ে বেশি দায়ী আমরা। আমরা মানে সমাজ রাজনীতির অবকাঠামো ও নীতি, সংস্কৃতি। আমরা ওদের সঠিক সময় সঠিক কাজে লাগাতে পারিনি। দিকনির্দেশনা দিতে পারিনি। অবহেলা করেছি। এমন অনেক প্রিয়মুখ আমাকে এখনো ভাবায়; কাঁদায়।